Komisjoni otsus,

24. november 1994,

standardsaatekirja kohta, millele on osutatud nõukogu määruses (EMÜ) nr 259/93 jäätmesaadetiste järelevalve ja kontrolli kohta Euroopa Ühenduses, ühendusse sisseveo ning ühendusest väljaveo korral

(94/774/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse 1. veebruari 1993. aasta nõukogu määrust (EMÜ) nr 259/93 jäätmesaadetiste järelevalve ja kontrolli kohta Euroopa Ühenduses, ühendusse sisseveo ning ühendusest väljaveo korral, [1] eriti selle artikli 42 lõiget 1,

ning arvestades, et:

määruses (EMÜ) nr 259/93 sätestatud standardsaatekiri on koostatud silmas pidades määruse asjakohaseid artikleid ning asjakohaseid rahvusvahelisi konventsioone ja kokkuleppeid ning eriti Majanduskoostöö ja Arengu Organisatsiooni (OECD) tööd;

saatekirja, mis koosneb taotlusdokumendist ja saatelehest, peaks kasutama jäätmesaadetiste loa taotlemiseks ja saatedokumendina ning see peaks toimima kõrvaldamise ja/või taaskasutamise tõendina;

saatekiri võimaldab liikmesriikide määratud pädevatel ametiasutustel teostada järelevalve- ja kontrolliülesandeid, mis on neile pandud määruse (EMÜ) nr 259/93 kohaselt;

komisjon on nõukogu direktiivi 75/442/EMÜ [2] (viimati muudetud direktiiviga 91/692/EMÜ [3] punktis 19 määratud komiteele esitanud rakendatavate meetmete eelnõu;

komitee on talle komisjoni poolt esitatud meetmete eelnõu kohta esitanud pooldava arvamuse,

ON VASTU VÕTNUD KÄESOLEVA OTSUSE:

Artikkel 1

Käesolevale otsusele lisatud standardsaatekirja, mis koosneb taotlusdokumendist ja saatelehest, kasutatakse jäätmesaadetiste loa taotlemiseks ja saatedokumendina, nagu on ette nähtud nõukogu määruses (EMÜ) nr 259/93, ning see toimib kõrvaldamise ja/või taaskasutamise tõendina.

Artikkel 2

Artiklis 1 märgitud dokument trükitakse võltsimiskindlale valgele liimitatud paberile, mis sobib kirjutamiseks ja kaalub vähemalt 40 g/m2. Paber peab olema piisavalt läbipaistmatu, et ühel poolel olev teave ei mõjutaks teisel poolel oleva teabe loetavust, ja paber peab olema piisavalt tugev, et see tavalise kasutamise juures kergesti ei rebeneks ega kortsuks.

Lahtrid põhinevad mõõtühikutel üks kümnendik tolli horisontaalsuunas ja üks kuuendik tolli vertikaalsuunas.

Plankide mõõt on 210 × 297 mm, kusjuures pikkuse maksimaalne lubatud kõrvalekalle on 5 mm vähem ja 8 mm rohkem.

Need sätted ei välista artiklis 1 osutatud standardsaatekirja trükkimist ametlike või erasektori andmetöötlussüsteemide abil liikmesriikide sätestatud tingimuste alusel ning vajaduse korral ka tavalisele paberile.

Artikkel 3

Jäätmesaadetise seerianumber, mis tuleb sisestada saatekirja lahtrisse 3, koosneb lähteriigi koodist ja sellele järgnevast kuuekohalisest numbrist.

Artikkel 4

Saatekirja näidis vaadatakse läbi ning vajaduse korral parandatakse praktilistest kogemustest lähtudes.

Artikkel 5

Käesolevat otsust kohaldatakse kuuekümnendast päevast alates pärast selle teatavakstegemist.

Artikkel 6

Käesolev otsus on adresseeritud liikmesriikidele.

Brüssel, 24. november 1994

Komisjoni nimel

komisjoni liige

Yannis Paleokrassas

[1] EÜT L 30, 6.2.1993, lk 1.

[2] EÜT L 194, 25.7.1975, lk 39.

[3] EÜT L 377, 31.12.1991, lk 48.

--------------------------------------------------

LISA

STANDARDSAATEKIRJA NÄIDIS,

mis on koostatud vastavalt nõukogu määruse (EMÜ) nr 259/93 (jäätmesaadetiste järelevalve ja kontrolli kohta Euroopa Ühenduses, ühendusse sisseveo ning ühendusest väljaveo korral) artiklile 42

SISSEJUHATUS

Käesolev standardsaatekiri koostati selleks, et kohaldada nõukogu määrust (EMÜ) nr 259/93 jäätmeveo järelevalve ja kontrolli kohta Euroopa Ühenduses, ühendusse sisseveo ning ühendusest väljaveo korral.

See tehakse liikmesriikide volitatud isikutele kättesaadavaks eespool nimetatud määruse artikli 38 kohaselt nii, et nad saavad rakendada jäätmeveo järelevalve ja kontrolli asjakohast menetlust.

Käesolevas dokumendis sisalduv teave võimaldab pädevatel ametiasutustel olla teadlik jäätmesaadetiste laadist ja otstarbest (kõrvaldamine ja taaskasutamine). Järelikult saavad nad inimeste tervise ja keskkonna kaitsmiseks võtta vajalikke meetmeid.

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------